Aidu järv (Jõgeva maakond)
See artikkel räägib Jõgeva maakonna järvest. Viljandi maakonna järve kohta vaata artiklit Aidu järv. Aidu järv ehk Kõpu tiik (ka Vägari veehoidla Kivioja järv, Kõpu veehoidla) on tehisjärv Jõgeva maakonnas Põltsamaa vallas Kõpu külas. Järv rajati karjamaade niisutamiseks, kuid välja ehitatud süsteem on leidnud vähe kasutamist. Tegemist on populaarse suplus- ja suvituskohaga. Järve pindala on erinevatel andmetel 3,76 ha või 4,7 ha.